Αλμυρίκι

{{ταξινομοπλαίσιο
| εικόνα = Tamarix gallica tree in Serifos island.jpg
| πλάτος_εικόνας = 270px
| λεζάντα_εικόνας =Αλμυρίκι (Tamarix gallica) σε νησιωτική παραλία του Αιγαίου
| βασίλειο = Φυτά (Plantae)
| συνομοταξία = Αγγειόσπερμα (Magnoliophyta)
| ομοταξία = Δικοτυλήδονα (Magnoliopsida)
| τάξη=  Ιώδη (Violales)
| οικογένεια = Ταμαριδοειδή (Tamaricaceae)
| γένος = Ταμαρίς (Tamarix)| genus_authority = L.
| subdivision_ranks = Είδη
| subdivision = Δείτε κείμενο 
}}

Το αλμυρίκι ή αρμυρίκι ή βρέζι ή αρμύρα ή μέρικος ή φρίγκαhttp://biodiversitycyprus.blogspot.com/2016/04/tamarix-smyrnensis-bunge-cyprus.html (επιστ. Ταμαρίς, Tamarix) αποτελεί γένος αγγειόσπερμων, δικότυλων φυτών, που ανήκει στην τάξη των Ιωδών, στην οικογένεια των Ταμαριδοειδών.

Είναι δενδρύλλια που βρίσκονται αυτοφυή σε πολλές παραθαλάσσιες περιοχές της Ελλάδας και της Μεσογείου, κοντά σε παραλίες, όχθες ποταμών και ρέματα που ο υδάτινος ορίζοντας είναι υφάλμυρος.

Το αλμυρίκι έχει δυνατό ριζικό σύστημα και οι ρίζες του διακλαδώνονται φτάνοντας σε μεγάλο βάθος. Τα κλαδιά του είναι λεπτά και τα φύλλα του είναι πολυάριθμα σχηματίζοντας λέπια. Τα άνθη του είναι πολύ μικρά ρόδινα ή λευκορόδινα, διατάσσονται δε σε μακριές ταξιανθίες και φύονται στα άκρα των κλαδιών.

Εξαιρετικά ανθεκτικό στη ξηρασία και στην αλατότητα του εδάφους ευνοείται κιόλας από το ράντισμα με θαλασσινό νερό. Καλλιεργείται κατά μήκος των ακτών ως καλλωπιστικό, για την δημιουργία ανεμοφρακτών, αλλά και για τη σκιά του στις παραλίες. Το ξύλο του δεν χρησιμοποιείται συχνά, και έχει μάλλον μέτριες μηχανικές ιδιότητες.

 Ετυμολογία βοτανολογικού ονόματος 
Στη λατινική γλώσσα, το όνομα Ταμαρίξ (Tamarix) αναφέρεται σε αυτή που κατάγεται από τον ποταμό Ταμαρίς (Tamaris) (λατινοποιημένο όνομα του ποταμού Τάμπρο (Tambro) που βρίσκεται στην Ισπανία). Εξ ού και η ελληνική μετάφραση Ταμαρίς (γεν. της ΤαμαρίδοςΛεξικό της κοινής νεοελληνικής).

 Είδη 

150px|δεξιά|thumb|Ο φλοιός του κορμού του είδους Tamarix gallica

Στην Ελλάδα υπάρχουν αρκετά είδη, τα σημαντικότερα είναι:
 Σμυρναίικο αλμυρίκι. (Tamarix smyrnensis - Ταμαρίς η σμυρναίικη) Θάμνος ή και μικρό δέντρο που δεν ξεπερνά τα 2 μέτρα ύψος. Τα άνθη του είναι ανοικτορόδινα και βρίσκεται κυρίως σε ρέματα της νότιας Ελλάδας.
 Γαλλικό αλμυρίκι. (Tamarix gallica - Ταμαρίς η γαλλική), Θάμνος ή μικρό δέντρο. Τα κλαδιά του έχουν κοκκινωπό χρώμα και τα άνθη του είναι ρόδινα. Βρίσκεται σε πολλές παραθαλάσσιες περιοχές της Γαλλίας ενώ στην Ελλάδα σε αρκετές παραλίες του Αιγαίου.
 Κοινό αλμυρίκι ή της Αττικής. (Tamarix hampeana - Ταμαρίς η χαμπεανή)) Δέντρο που φτάνει τα 10 μέτρα ύψος. Βρίσκεται σε παραλίες ολόκληρης της Ελλάδας. Με πολύ πυκνή φυλλωσιά και μικροσκοπικά λευκορόδινα άνθη.
 Κρητικό αλμυρίκι. (Tamarix parviflora - Ταμαρίς η μικρανθής, συνών. Tamarix cretica)  Θάμνος ή μικρό δέντρο που δεν ξεπερνά τα 3 μέτρα ύψος. Τα φύλλα του είναι στενόμακρα, σκούρα πράσινα και τα άνθη του ρόδινα. Φύεται στις όχθες ρυακιών, ρεμάτων και ποταμών της Κρήτης.

 Παραπομπές 

 Εξωτερικοί σύνδεσμοι 



Κατηγορία:Ταμαριδοειδή
Κατηγορία:Καλλωπιστικά δέντρα